paragraph_text: Završila je Nižu glazbenu školu (klavir) u Zagrebu 1976. godine. Godine 1983. je završila Školu primijenjenih umjetnosti u Zagrebu, odjel grafike. 1991. godine diplomirala je na zagrebačkoj Akademiji likovnih umjetnosti, nastavnički odjel. Radila je desetak godina kao vanjski suradnik Hrvatskog restauratorskog zavoda. Do umirovljenja bila je nekoliko godina članica Hrvatske zajednice samostalnih umjetnika. Izlagala je 25 puta samostalno i 60-ak puta skupno. Član je Hrvatskog društva likovnih umjetnika Zagreb. Živi i radi u Zagrebu.